Diari Oficial de la Generalitat Valenciana


Sumari del DOGV 6701, del 27-01-2012 (2012/437)

Notificació de la sentència dictada en el judici verbal número 146/2011.
------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/437


Organisme emissor
:   Jutjat de Primera Instància Número 1 de Catarroja

Tipus de document
:   Edicte

Notificació de la sentència dictada en el judici verbal número 146/2011. [2012/437]  
Judici verbal 000146/2011  
Part demandant: Recambios Colón Catarroja, SA.  
Part demandada: Raúl Cervera Guerrero.  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 106/2011  
Catarroja, 22 de novembre de 2011  
M.ª Leticia Ruiz Pacheco, jutgessa substituta del Jutjat de Primera Instància número 1 de Catarroja i partit, he vist aquestes actuacions de judici verbal número 146/2011, seguit a instàncies de Recambios Colón Catarroja, SA, representada per la procuradora dels tribunals Elisa Pascual Casanova i assistida pel lletrat Francisco Aliaga Navarro, contra Raúl Cervera Guerrero, declarat en situació de rebel·lia processal, sobre reclamació d'una quantitat, d'acord amb els següents:  
Antecedents de fet  
Primer. Per torn de repartiment, va correspondre a aquest Jutjat la demanda de judici verbal formulada per Recambios Colón Catarroja, SA, representada per la procuradora dels tribunals Elisa Pascual Casanova i assistida del lletrat Francisco Aliaga Navarro, contra Raúl Cervera Guerrero, declarat en situació de rebel·lia processal, la qual es va fonamentar en els fets i fonaments de dret que va estimar aplicables a aquest cas, i va acabar amb la petició al Jutjat que, amb els tràmits legals de rigor previs, en el seu moment es dicte sentència per la qual, amb l'estimació de l'esmentada demanda inicial, es dicte la sentència que condemne el demandat a pagar la quantitat de mil díhuit euros i vint-i-tres cèntims (1.018,23 euros), més els interessos i les costes.  
Segon. La demanda va ser admesa a tràmit i van ser convocades les parts al corresponent judici verbal. La part actora va comparéixer representada per la seua procuradora i assistida del seu lletrat, i igualment va comparéixer la part demandada, representada pel seu procurador i assistida del seu lletrat.  
Tercer. El judici es va celebrar segons consta en l'acta, l'actor es va ratificar en la seua demanda i va sol·licitar la recepció del plet a prova i va proposar la pràctica de documental i interrogatori del demandat. La part demandada es va oposar a la demanda i va sol·licitar la recepció del plet a prova i va proposar la pràctica de documental i interrogatori de l'actor. Una vegada practicades les proves proposades i admeses, les actuacions van restar concluses per a sentència .  
Quart. En la tramitació d'aquest procediment s'han observat totes les prescripcions legals.  
Fonaments jurídics  
Primer. En aquest procediment Recambios Colón Catarroja, SA, representada per la procuradora dels tribunals Elisa Pascual Casanova, exercita acció de responsabilitat contractual en reclamació d'unes factures emeses com a conseqüència de la relació comercial existent entre ambdues parts, en virtut de la qual, el demandant va subministrar a la demandada determinades peces, concretades en els documents número 1-5, i que s'emetien els corresponents girs bancaris (documents 8-15) sense que s'hagen pagat les factures. L'import de la quantitat reclamada puja a 5.698 euros més els interessos i les costes.  
  
Segon. La part demandant reclama, mitjançant aquesta demanda, el pagament d'unes factures no pagades per la demandada com a conseqüència de la relació comercial que els unia, en virtut de la qual l'actora subministrava a la demandada material necessari per al taller de reparació, i aporta en acreditació d'aquests lliuraments de material i impagaments de factures els documents número 1-5 de la demanda, i la declaració del testimoni Francisco Alapont Ricart, comercial de la demandant de la zona de Catarroja, el qual coneixia el client que tenia un taller de reparació, i després d'observades les factures exhibides, reconeix el material subministrat a la demandada i impagat, i que s'emetien girs pel banc per al pagament de les factures, amb les consegüents despeses que això comportava, s'ha intentat localitzar el demandat sense que haja estat possible per la demandant.  
Tercer. De conformitat amb el que estableix l'article 217 de la Llei d'Enjudiciament Civil, correspon la càrrega de la prova de l'existència de l'obligació en qui en reclama el compliment. De l'examen de la documental aportada juntament amb la demanda, no impugnada per la part demandada des de la seua posició de rebel·lia, i la testifical, queda degudament acreditat l'existència dels fets sobre els quals l'actor invoca l'aplicació de la norma. Per una altra banda, el demandat no ha acreditat el pagament de les factures, per això, de conformitat amb el que estableixen els articles 1091 i següents del Codi Civil relatius al compliment de les obligacions, els articles 1254, 1255 i 1278 del Codi Civil relatius als contractes, i 323 del Codi de Comerç, és procedent estimar la demanda.  
Quart. Quant als interessos reclamat, és procedent condemnar la demandada a pagar els interessos de l'article 576 de la Llei d'Enjudiciament Civil.  
Cinqué. De conformitat amb el que disposa l'article 394 de la Llei d'Enjudiciament Civil, pertoca imposar les costes a la part demandada.  
  
Vistos els articles esmentats i tots altres que hi són aplicables de manera general i pertinent.  
Dispositiva  
Estime de forma íntegra la demanda formulada per Recambios Colón Catarroja, SA, representada per la procuradora dels tribunals Elisa Pascual Casanova i assistida pel lletrat Francisco Aliaga Navarro, contra Raúl Cervera Guerrero, declarat en situació de rebel·lia processal, i condemne el demandat a pagar a l'actora la quantitat de (5.698 euros) cinc mil sis-cents noranta-huit euros, més els interessos legals i les costes d'aquest procediment.  
Notifiqueu aquesta resolució a les parts i feu-los saber que pot ser objecte d'un recurs en apel·lació, davant de l'Audiència Provincial de València; caldrà preparar el recurs mitjançant un escrit que es presentarà en aquest Jutjat, dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. Amb la constitució prèvia del dipòsit de 50 euros en el compte de dipòsits i consignacions d'aquest Jutjat acompanyat del justificant d'ingrés que s'haurà de presentar juntament amb l'escrit d'interposició, anunci, adhesió o preparació del corresponent recurs.  
Aquesta és la meua sentència, que pronuncie, mane i firme.  
Publicació. Seguidament, i mentre celebrava audiència pública, la jutgessa que la va dictar va procedir a la lectura i publicació de la sentència anterior. En done fe».  
Atés que es desconeix el domicili o la residència actuals de la part demandada, mitjançant la diligència de data 12 de desembre de 2011, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat així com en el Diari Oficial de la Comunitat Valenciana, per a portar a efecte la diligència de notificació de sentència a Raúl Cervera Guerrero.  
  
Catarroja, 12 de desembre de 2011.- La secretària judicial: Carmen Machí Pérez.  
  
Diligència. Catarroja, 12 de desembre de 2011  
L'estenc jo, la secretària judicial, per a fer constar que aquest edicte s'ha fixat en el dia de hui al tauler d'anuncis.  
  
En done fe.